CELEX: 31996Y0919(08)
Language: el
Date: 1995-07-24 00:00:00
Title: Σύσταση του Συμβουλίου της 24ης Ιουλίου 1995 που αφορά τις κατευθυντήριες αρχές που πρέπει να ακολουθηθούν κατά τη σύνταξη πρωτοκόλλων για την εφαρμογή των συμφωνιών επανεισδοχής

Avis juridique important

|

31996Y0919(08)

Σύσταση του Συμβουλίου της 24ης Ιουλίου 1995 που αφορά τις κατευθυντήριες αρχές που πρέπει να ακολουθηθούν κατά τη σύνταξη πρωτοκόλλων για την εφαρμογή των συμφωνιών επανεισδοχής  

Επίσημη Εφημερίδα αριθ. C 274 της 19/09/1996 σ. 0025 - 0033

ΠΑΡΑΡΤΗΜΑ II.3ΣΥΣΤΑΣΗ ΤΟΥ ΣΥΜΒΟΥΛΙΟΥ της 24ης  Ιουλίου 1995 που αφορά τις κατευθυντήριες αρχές που πρέπει να ακολουθηθούν κατά τη σύνταξη  πρωτοκόλλων για την εφαρμογή των συμφωνιών επανεισδοχής ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.1 παράγραφος 3, Υπενθυμίζοντας ότι το Συμβούλιο θέσπισε σύσταση σχετικά με πρότυπη διμερή συμφωνία επανεισδοχής  μεταξύ κράτους μέλους και τρίτης χώρας (1), Εκτιμώντας ότι αυτές οι συμφωνίες επανεισδοχής συχνά συνοδεύονται από πρωτόκολλα που καθορίζουν  ορισμένες τεχνικές λεπτομέρειες εφαρμογής 7 ότι πρέπει, συνεπώς, να συστήσει ορισμένες  κατευθυντήριες αρχές από τις οποίες θα μπορούσαν να εμπνευσθούν τα κράτη μέλη κατά τη  διαπραγμάτευση των πρωτοκόλλων αυτών, ΣΥΝΙΣΤΑ όπως, από 1ης Ιουλίου 1995, οι κατωτέρω κατευθυντήριες αρχές  χρησιμοποιούνται από τα κράτη μέλη ως διαπραγματευτική βάση με τις τρίτες χώρες κατά τη σύνταξη  πρωτοκόλλου για την εφαρμογή των συμφωνιών επανεισδοχής. I. Διαδικασίες επανεισδοχής 1. Κοινά έντυπα Για την παράδοση/επανεισδοχή των ατόμων που διαμένουν παρανόμως συνιστάται η χρήση εκ μέρους των  συμβαλλομένων μερών κοινών εντύπων. Πρόκειται για τα ακόλουθα έντυπα: - πρακτικά παράδοσης/επανεισδοχής με ταχεία διαδικασία, - αίτηση διέλευσης για επανεισδοχή/παράδοση, - πρακτικά παράδοσης/επανεισδοχής. Για τη διαμόρφωση αυτών των εντύπων, τα κράτη μέλη θα μπορούσαν να εμπνευσθούν από τα τρία έγγραφα  που επισυνάπτονται στην παρούσα σύσταση, χρησιμοποιώντας τα χρήσιμα σημεία τους ανάλογα με τις  ειδικές σχέσεις με το τρίτο κράτος που είναι μέρος της συμφωνίας και τις σχετικές ανάγκες  πληροφοριών. Θα πρέπει να δίνεται έμφαση στην απλότητα και την ταχύτητα. 2. Παράδοση/επανεισδοχή με ταχεία διαδικασία Όταν ένα άτομο συλλαμβάνεται σε μεθοριακή ζώνη, η παράδοση/επανεισδοχή του γίνεται με την ταχεία  διαδικασία. Στο πρωτόκολλο πρέπει να περιλαμβάνεται συνεπώς διάταξη η οποία να το επιτρέπει. Τα συμβαλλόμενα μέρη θα καθορίζουν τη συνολική προθεσμία της επανεισδοχής με ταχεία διαδικασία  (συμπεριλαμβανομένης της αίτησης και της απάντησης σ' αυτή) που οπωσδήποτε θα πρέπει να είναι  βραχύτατη. Τα κράτη μέλη μπορούν να λάβουν ως πρότυπο συμφωνίες που έχουν ήδη υπογράψει ορισμένα  από αυτά, όπου η σχετική προθεσμία δεν υπερβαίνει τις 48 ώρες. Το τυπικό μέρος της παράδοσης θα πρέπει να είναι απλουστευμένο στη διαδικασία αυτή. Η γνωστοποίηση  της παράδοσης θα γίνεται χωρίς ιδιαίτερες διατυπώσεις (τηλέφωνο, τελεφάξ, τέλεξ ή προφορικά) και η  εκτέλεσή της απευθείας από το προσωπικό των μεθοριακών σταθμών. Θα μπορούν να συντάσσονται πρακτικά (πρβλ. μέρος I σημείο 1) εάν απαιτείται. 3. Παράδοση/επανεισδοχή με κανονική διαδικασία Η διαδικασία αυτή εφαρμόζεται όταν ένα πρόσωπο δεν μπορεί να γίνει ή ξαναγίνει δεκτό με την ταχεία  διαδικασία. Η αίτηση επανεισδοχής και η απάντηση θα πρέπει να είναι γραπτές. Τα μέρη θα μπορούσαν να  εμπνευσθούν από το έγγραφο που επισυνάπτεται στην παρούσα σύσταση. Η απάντηση θα πρέπει να είναι υποχρεωτική και να παρέχεται σε σύντομη προθεσμία καθορισμένη από τα  μέρη. Τα κράτη μέλη θα μπορούσαν να εμπνευσθούν από συμφωνίες που έχουν ήδη υπογράψει ορισμένα από  αυτά, όπου η προθεσμία αυτή δεν υπερβαίνει τις 15 ημέρες. II. Μέσα αναγνώρισης των προς επανεισδοχή προσώπων 1. Ισχύς της αποδείξεως και του τεκμηρίου Τα μέρη αποδεικνύουν την ιθαγένεια και την είσοδο στο έδαφος, χωρίς περαιτέρω έρευνες. Τα τεκμήρια της ιθαγένειας και της εισόδου στο έδαφος θα πρέπει να θεωρούνται ως δεδομένα από τα  μέρη, πλην αποδείξεως του αντιθέτου από το μέρος προς το οποίο απευθύνεται η αίτηση. 2. Απόδειξη και τεκμήριο ιθαγένειας ή εισόδου στο έδαφος από τα εξωτερικά σύνορα Στο πρωτόκολλο πρέπει να καθορίζονται σαφώς τα μέσα της απόδειξης ή της ύπαρξης του τεκμηρίου της  ιθαγένειας. Η απόδειξη της ιθαγένειας θα μπορεί να παρέχεται με: - πιστοποιητικό ιθαγενείας που μπορεί να αποδοθεί ακριβώς σε ένα συγκεκριμένο πρόσωπο, - διαβατήριο πάσης φύσεως (σύνηθες, διπλωματικό, υπηρεσιακό, έγγραφο με φωτογραφία εκδοθέν από τις  αρχές προς αντικατάσταση διαβατηρίου) ή οποιοδήποτε άλλο ταξιδιωτικό έγγραφο, - βεβαίωση ταυτότητας προξενικής αρχής, - εθνικό δελτίο ταυτότητας (ακόμη και προσωρινής ή ειδικής φύσεως), - ταυτότητα ανηλίκου υπέχουσα θέση διαβατηρίου, - προσωρινή βεβαίωση ταυτότητας, - στρατιωτικό βιβλιάριο ή στρατιωτικό δελτίο ταυτότητας. Το τεκμήριο της ιθαγένειας θα μπορεί να συνάγεται από: - ακριβείς πληροφορίες που παρέχουν οι επίσημες αρχές, - υπηρεσιακή ταυτότητα υπαλλήλου, - ταυτότητα επιχειρήσεως, - άδεια οδηγήσεως, - απόσπασμα ληξιαρχικών στοιχείων, - ναυτικό φυλλάδιο, - πιστοποιητικό εσωτερικής ναυσιπλοΐας, - φωτοτυπία ενός των προαναφερθέντων εγγράφων, - τις καταθέσεις μαρτύρων, - τις δηλώσεις του ενδιαφερομένου, - τη γλώσσα του ενδιαφερομένου. Στο πρωτόκολλο πρέπει επίσης να καθορίζονται τα μέσα της απόδειξης ή της ύπαρξης του τεκμηρίου της  εισόδου στο έδαφος από τα εξωτερικά σύνορα, κατά την έννοια του άρθρου 2 της πρότυπης συμφωνίας  επανεισδοχής. Η απόδειξη της εισόδου στο έδαφος από τα εξωτερικά σύνορα θα μπορεί να παρέχεται από: - τη σφραγίδα εισόδου ή αντίστοιχη ένδειξη στο ταξιδιωτικό έγγραφο, - τη σφραγίδα εξόδου κράτους όμορου προς κράτος μέλος, λαμβανομένων υπόψη του δρομολογίου καθώς και  της ημερομηνίας διάβασης των συνόρων, - τη σφραγίδα εισόδου σε πλαστό ή παραποιημένο διαβατήριο, - ταξιδιωτικά έγγραφα διά των οποίων μπορεί να διαπιστωθεί τυπικά η είσοδος μέσω των εξωτερικών  συνόρων, - τα δακτυλικά αποτυπώματα που ενδεχομένως ελήθησαν από τις αρχές κατά τη διέλευση των εξωτερικών  συνόρων. Το τεκμήριο της εισόδου στο έδαφος από τα εξωτερικά σύνορα θα μπορεί να συνάγεται από: - δηλώσεις του προς μεταγωγή προσώπου, - δηλώσεις υπαλλήλων επισήμων υπηρεσιών ή άλλων προσώπων, - δακτυλικά αποτυπώματα εκτός από αυτά που ενδεχομένως ελήφθησαν από τις αρχές κατά τη διέλευση των  εξωτερικών συνόρων, - ταξιδιωτικά έγγραφα, - αποδείξεις ξενοδοχείου, - ταυτότητες που επιτρέπουν την είσοδο σε δημόσια ή ιδιωτικά καταστήματα των κρατών μελών, - δελτία ιατρικών, οδοντιατρικών κ.λπ. επισκέψεων, - δεδομένα από τα οποία προκύπτει ότι το προς μεταγωγήν πρόσωπο κατέφυγε στις υπηρεσίες γραφείου  ταξειδίων ή μεταφορέα λαθρομεταναστών. III. Ορισμός των αρμόδιων αρχών Το πρωτόκολλο προβλέπει ότι οι υπουργοί οι αρμόδιοι για τους ελέγχους στα σύνορα ορίζουν τα  αεροδρόμια που θα μπορούν χρησιμοποιούνται για την επανεισδοχή και τη διέλευση των αλλοδαπών και  τις κεντρικές και τοπικές αρχές που θα είναι αρμόδιες για την εξέταση των αιτήσεων επανεισδοχής και  διέλευσης. Κατά την επιλογή πρέπει να λαμβάνονται υπόψη η αποτελεσματικότητα και η ταχύτητα. IV. Προϋποθέσεις διέλευσης υπό συνοδεία των υπηκόων τρίτων χωρών Τα κράτη μέλη θα μπορούσαν να προβλέψουν για τις σχέσεις τους με το συμβαλλόμενο τρίτο κράτος, τη  χρήση εντύπου για τη διέλευση επανεισδοχής/αποπομπής, όταν ζητούν τη διέλευση προσώπου υπό συνοδεία  σύμφωνα με το άρθρο 7 της πρότυπης συμφωνίας επανεισδοχής. Θα μπορούσαν να εμπνευσθούν από το  αντίστοιχο έντυπο που προσαρτάται στην παρούσα έκταση. Ωστόσο, οι διατυπώσεις αυτές θα μπορούσαν να μην απαιτούνται όταν η μεταγωγή υπηκόου τρίτης χώρας  από συμβαλλόμενο κράτος πραγματοποιείται μέσω αεροδρομίου του άλλου συμβαλλομένου κράτους. Στην  περίπτωση αυτή, η αρμόδια αρχή του αιτούντος συμβαλλομένου μέρους πληροφορεί εγκαίρως την αρμόδια  αρχή του άλλου συμβαλλομένου μέρους για την πρόθεσή της να προβεί στην επαναπροώθηση του εν λόγω  προσώπου και του γνωστοποιεί την ταυτότητά του, τις πληροφορίες τις σχετικές με την πτήση και τα  στοιχεία των συνοδευόντων υπαλλήλων. V. Προστασία των δεδομένων Θα μπορούσε να προστεθεί στο κείμενο ένα άρθρο για την προστασία των δεδομένων 7 το περιεχόμενό του  θα εξαρτηθεί, σε μεγάλο βαθμό, από την ισχύουσα στα κράτη μέλη νομοθεσία. Τονιστέον, πάντως, ότι οι πληροφορίες διαβιβάζονται μόνο για τους σκοπούς για τους οποίους έχει  συναφθεί η συμφωνία. VI. Συνθήκες εφαρμογής του πρωτοκόλλου Πρέπει να καθορίζεται στο κείμενο ότι το πρωτόκολλο αρχίζει να ισχύει ταυτόχρονα με τη συμφωνία  επανεισδοχής, ότι κατά το χρονικό διάστημα κατά το οποίο διακόπτεται η εφαρμογή της συμφωνίας δεν  εκτελείται ούτε το παρόν πρωτόκολλο και ότι παύει να ισχύει μόλις παύσει να ισχύει η συμφωνία. Παράρτημα 1 του παραρτήματος II.3 (*) ΠΡΩΤΟΚΟΛΛΟ για την παράδοση/παραλαβή προσώπου με  απλουστευμένη διαδικασία >ΑΡΧΗ ΓΡΑΦΗΚΟΥ>1. Στ... ....................... , ώρα  .................... ,στ... . (ημερομηνία) (τόπος) παραδόθηκε στ.: (προσδιορισμός της παραλαμβάνουσας αρχής) Όνομα και επώνυμο: . Ημερομηνία και τόπος γεννήσεως: . Τόπος κατοικίας (. . .): . Ιθαγένεια: . Ταυτότης διαπιστώθηκε βάσει: . . . (Ονομασία, σειρά και αριθμός του εγγράφου, ημερομηνία εκδόσεως, εκδούσα αρχή, ενδεχομένως άλλοι  τρόποι διαπιστώσεως της ταυτότητας) 2. Χρόνος, τόπος και τρόπος, καθώς και κίνητρα της παράνομης εισόδου: . . . . (σύντομη περιγραφή της πράξεως) 3. Άλλοι λόγοι της μεταγωγής (αφορά τους πολίτες των συμβαλλομένων μερών): . . . 4. Πιστοποιούσες αποδείξεις ή περιστάσεις βάσει των οποίων πιθανολογείται η παράνομη είσοδος: . . . 5. Αντικείμενα, έγγραφα και χρήμα διαβιβαζόμενα μαζί με τη μεταγωγή του προσώπου: . . . 6. Ανήλικοι (. . .) που μετάγονται μαζί με τα πρόσωπα που αναφέρονται στο σημείο 1 (ονοματεπώνυμο,  ημερομηνία γεννήσεως): . . . (*) Εάν τα στοιχεία υπερβαίνουν το δεδομένο χώρο, τα επιπλέον προστίθενται υπό μορφή συνημμένου  εγγράφου με σχετική ένδειξη στο οικείο σημείο και απαρίθμηση στο στοιχείο 7.7. Συνημμένα: α) . β) . γ) . δ) . ε) . Το παρόν πρακτικό έγινε σε . αντίτυπα στην . (και) . γλώσσα. . . . . Ονοματεπώνυμο και υπηρεσία του παραδίδοντος Ονοματεπώνυμο και υπηρεσία του παραλαμβάνοντος . . (υπογραφή) (υπογραφή) >ΤΕΛΟΣ ΓΡΑΦΗΚΟΥ>Παράρτημα 2 του παραρτήματος II.3 >ΑΡΧΗ ΓΡΑΦΗΚΟΥ>Από: . . (Τόπος και ημερομηνία) . (Αιτούσα υπηρεσία) αριθ. . Προς: . . (Παραλήπτης) ΑΙΤΗΣΗ ΠΑΡΑΛΑΒΗΣ/ΜΕΤΑΓΩΓΗΣ ΠΡΟΣΩΠΟΥ 1. Ατομικά στοιχεία 1.1. Επώνυμο: . 1.2. Όνομα: . 1.3. Το γένος: . 1.4. Ψευδώνυμο: . 1.5. Ιθαγένεια: ....................................... Γλώσσα: . 1.6. Ημερομηνία γεννήσεως: .............................. 1.7. Τόπος γεννήσεως: . 1.8. Τόπος κατοικίας στη χώρα αφετηρίας: . 1.9. Τίτλος και αριθμός του εγγράφου το οποίο επιτρέπει τη διέλευση των συνόρων, εκδούσα αρχή,  ημερομηνία λήξεως ισχύος: . 2. Περιστάσεις της παράνομης εισόδου στο παραδίδον κράτος 2.1. Ημερομηνία και ώρα της εισόδου: . 2.2. Τόπος: . 2.3. Περιστάσεις εισόδου (λεπτομερή στοιχεία): . . . . 3. Διαμονή στο παραλαμβάνον κράτος: . 3.1. Χρονικό σημείο εισόδου: . 3.2. Τόπος εισόδου: . 3.3. Διάρκεια διαμονής: . 3.4. Τόπος διαμονής: . 3.5. Δρομολόγιο προς τα σύνορα: . . . . . . . 3.6. Αποδεικτικό μέσο ή μέσο πιθανολογήσεως της δια των εξωτερικών συνόρων εισόδου προσώπου το  οποίο δεν πληροί τις ισχύουσες προϋποθέσεις εισόδου ή διαμονής (παράνομη είσοδος): . . . . . . 4. Ιδιαίτερες περιστάσεις σε σχέση με το πρόσωπο:. 4.1. Ανάγκη διερμηνέως για: . 4.2. Προσωπικά αντικείμενα (έγγραφα, ρευστά κ.λπ.): . . 4.3. Ενδείξεις ιδιαίτερης επικινδυνότητας του προσώπου (π.χ. υποψίες σοβαρών αξιοποίνων πράξεων,  επιθετικότης): . . 4.4. Κατάσταση υγείας (ενδεχομένως ιατρική θεραπεία): . . 4.5. Ανήλικοι (. . .) που παραδίδονται μαζί με το/τα πρόσωπα που αναφέρονται στα ανωτέρω σημεία  (ονοματεπώνυμο, ημερομηνία γεννήσεως): . . . . 4.6. Αιτήσεις του παραδοτέου προς τις αρμόδιες αρχές αιτούντος κράτους και άποψη της αρμόδιας  αρχής, ενδεχόμενες αιτήσεις αναγνώρισης ιδιότητας του πρόσφυγα ή δικαιώματος ασύλου . . . 5. Μεταγωγή (1): 5.1. Επιβάλλεται η μεταγωγή του προσώπου; . 5.2. Κράτος προορισμού: . 5.3. Πιθανά περαιτέρω ενδιάμεσα κράτη: . . 5.4. Η παραλαβή σε ενδιάμεσα κράτη και στο κράτος προορισμού είναι βεβαία: Ναι/Όχι (Υπογραμμίζεται το ισχύον) 5.5. Δεν είναι δυνατή η απευθείας επιστροφή του προσώπου στο κράτος καταγωγής: Ναι/Όχι (Υπογραμμίζεται το ισχύον) 6. Προτεινόμενος τόπος και χρόνος παραδόσεως . . . 7. Συνημμένα . . 8. Βεβαίωση παραλαβής της αίτησης (τόπος, ημερομηνία, υπογραφή) . . . (υπογραφή) >ΤΕΛΟΣ ΓΡΑΦΗΚΟΥ>Παράρτημα 3 του παραρτήματος II.3 ΠΡΩΤΟΚΟΛΛΟ ΠΑΡΑΔΟΣΗΣ/ΠΑΡΑΛΑΒΗΣ ΠΡΟΣΩΠΟΥ > ΑΡΧΗ ΓΡΑΦΗΚΟΥ>Τόπος παραδόσεως: . Ημερομηνία και ώρα: . Παραδίδων: . Παραλαμβάνων: . Αναφερόμενος στην από . αίτηση (ημερομηνία) του/της . παρελήφθησαν τα κατωτέρω πρόσωπα (παραδίδον κράτος) από . (παραλαμβάνον κράτος) 1. . (Επώνυμο, όνομα) (ημερομηνία γεννήσεως) 2. . (Επώνυμο, όνομα) (ημερομηνία γεννήσεως) 3. . (Επώνυμο, όνομα) (ημερομηνία γεννήσεως) 4. . (Επώνυμο, όνομα) (ημερομηνία γεννήσεως) 5. . (Επώνυμο, όνομα) (ημερομηνία γεννήσεως) Παραδίδονται τα ακόλουθα συνημμένα έγγραφα: 1. . 2. . 3. . 4. . 5. . Παρατηρήσεις: . . (Όνομα, επώνυμο και ιδιότητα του παραδίδοντος) (Όνομα, επώνυμο και ιδιότητα του παραλαμβάνοντος) . (Υπογραφή) (Υπογραφή) >ΤΕΛΟΣ ΓΡΑΦΗΚΟΥ>(1) Βλέπε σελίδα 20 της παρούσας Επίσημης Εφημερίδας. (1) Σε περιπτώσεις διαμεταγωγής μέσω άλλου κράτους πρέπει να λαμβάνεται ιδίως υπόψη η σύσταση των  υπουργών του 1992 σχετικά με τη διέλευση για λόγους απομάκρυνσης (ΕΕ αριθ. C 16 της 10. 1. 1996, σ.  5), προπάντων από άποψη ανθρώπινων δικαιωμάτων.